**Samningur**

**milli utanríkisráðuneytisins og FÉLAGASAMTÖK**

 **vegna VERKEFNI**

Utanríkisráðuneytið (hér eftir UTN), kennitala 670269-4779, Rauðarárstíg 25, 150 Reykjavík og FÉLAGASAMTÖK (hér eftir Styrkþegi), kennitala XXXXXX-XXXX, HEIMILISFANG, gera með sér eftirfarandi úthlutunarsamning um TEGUND STYRKS að upphæð kr. XXXX sem UTN hefur ákveðið að veita styrkþega á grundvelli Reglna nr. 300/2019 um styrkveitingar utanríkisráðuneytisins til félagasamtaka í þróunarsamvinnu og mannúðaraðstoð (hér eftir reglna UTN). Vísað er til umsóknar styrkþega um styrk dagsettri DD.MMMM.ÁÁÁÁ og meðfylgjandi verkefnisskjals þar sem sótt er um kr. XXXX styrk vegna VERKEFNI. Framkvæmdaaðili er FRAMKVÆMDAAÐILI Á VETTVANGI.

Allar breytingar á samningnum skulu gerðar skriflega með samþykki beggja samningsaðila.

**1. gr.**

**Styrkurinn**

Styrkurinn skal eingöngu notast til fjármögnunar verkefnisins, samkvæmt lýsingu í styrkumsókn. Ef verkefnið nær yfir lengri tíma en eitt fjárlagaár gerir UTN þann fyrirvara um fjárstuðning við verkefnið að fyrir hendi verði fjárheimildir í fjárlögum út samningstíma.

Hefjist verkefni ekki innan árs frá dagsetningu styrk­bréfs fellur styrkur niður, nema sérstaklega sé sótt um frest.

Styrkurinn er veittur til eins árs með fyrirvara um að áframhaldandi fjárstuðningur er háður því að fyrir hendi verði fjárheimildir í fjárlögum þeirra ára sem samningurinn tekur til, sbr. 4. gr. reglugerðar um styrkveitingar ráðherra nr. 642/2018.

Vannýttar styrkupphæðir skulu endurgreiðar ráðuneytinu að verkefni loknu. Styrkþegi leggur fram kr. XXXX til verkefnisins á tímabilinu MM.ÁÁÁÁ-MM.ÁÁÁÁ en heildarkostnaður verkefnis er kr. XXXX.

**2. gr.**

**Greiðslufyrirkomulag.**

Styrkurinn verður greiddur við undirskrift samnings þessa á tilgreindan vörslureikning styrkþega rnr. XXXX. Styrkþegi skal staðfesta skriflega móttöku styrkupphæðar til UTN í netfangið felagasamtok.styrkir@utn.stjr.is.

UTN er heimilt að stöðva greiðslu styrkveitinga og krefjast endurgreiðslu ef styrkþegi skilar ekki inn framvinduskýrslum, miklar breytingar verða á verkefni, eða ef grunur vaknar um að fé sé ekki nýtt samkvæmt verkefnaskjali og fjárhagsáætlun.

**3. gr.**

**Skýrslur og reikningsskil**

Verkefnislok eru áætluð í MM.ÁÁÁÁ og skal lokaskýrslu vegna verkefnisins skilað til UTN eigi síðar en að þremur mánuðum liðnum. Skýrslan skal innihalda upplýsingar um aðföng og útgjöldum verkefnisins, auk þess sem greint skal frá framvindu þess yfir verkefnistímann, árangur við að uppfylla markmiðin sem sett voru með verkefninu og mat lagt á áhrif þeirra. Útskýra skal frávik og greina frá vandamálum, sem upp koma.

Greina skal tafarlaust frá aðstæðum sem torvelda framkvæmdir verkefnis. UTN áskilur sér rétt til að kalla eftir ítarlegri upplýsingum frá styrkþega um vöktun og stöðu verkefna.

Fyrir lok MM.ÁÁÁÁ skal styrkþegi skila fjármálayfirliti til UTN, undirritað af fjármálastjóra og stjórnarformanni styrkþega, sem sýni aðföng og útgjöld verkefnisins.

Styrkþegi skal skila UTN endurskoðuðum ársreikningum fyrir þau ár sem styrkurinn nær til.

**4. gr.**

**Upplýsingaskylda**

Styrkþegi skal án tafar tilkynna UTN skriflega um aðstæður sem hindra eða gætu hindrað árangursríka framkvæmd verkefnisins.

StyrkþegiveitiUTN og Ríkisendurskoðun aðgang að öllum viðeigandi gögnum til að endurskoða fjárreiður verkefnisins, auk þess að kynna ráðuneytinu eða Ríkisendurskoðun stöðu verkefnis sé þess óskað.

**5. gr.**

**Eftirlit**

UTN áskilur sér rétt til að senda fulltrúa sinn í vettvangsheimsókn vegna þessa samnings og skoða viðeigandi gögn, eigur og skjöl sem varða verkefnið.

UTN áskilur sér rétt til að láta fara fram sjálfstæða skoðun á framvindu og fjárreiðum verkefnisins, samanber ákvæði laga um ríkisendurskoðanda og endurskoðun ríkisreikninga nr. 46/2016. Lögin veita Ríkisendurskoðun m.a. heimild til að krefjast reikningsskila af stofnunum, samtökum, sjóðum og öðrum sem fá fé eða ábyrgðir frá ríkinu. Einnig heimila þau Ríkisendurskoðun að leggja mat á hvort að framlög ríkisins hafi náð þeim árangri sem að er stefnt.

**6. gr.**

**Góðir starfshættir**

Aðilar skuldbinda sig til að starfa samkvæmt samþykkt Evrópuráðsins gegn spillingu (Civil Law Convention on Corruption CETS No. 174) og sambærilegum ákvæðum í siðareglum UTN. Einnig skuldbinda aðilar sig til að gera allar viðeigandi ráðstafanir til að fyrirbyggja hvers konar misbeitingu valds, t.a.m. í kynferðislegum tilgangi, í tengslum við framkvæmd verkefnisins, sbr. 12. gr. reglna UTN og sambærileg ákvæði siðareglna UTN. Styrkþegar skulu grípa til og gera kröfu um að samstarfsaðilar sínir grípi til viðeigandi ráðstafana til að bregðast við atvikum eða ábendingum um misbeitingu valds.

**7. gr.**

**Riftun samnings og stöðvun greiðslna**

Að undangengnum andmælarétti styrkþega hefur UTN rétt til að rifta samningi, stöðva greiðslur og krefjast endurgreiðslna á styrknum:

* Hafi fullnægjandi skýrslum ekki verið skilað skv. ákvæðum 3. gr. og 4. gr.
* Hafi niðurstaða skoðunar leitt í ljós að fjármálastjórn/reikningsskilum er ábótavant.
* Miklar breytingar verða á verkefninu.
* Vakni grunur um að fé sé ekki nýtt samkvæmt verkefnaskjali og fjárhagsáætlun.
* Hafi UTN eða Ríkisendurskoðun ekki verið veittur fullnægjandi aðgangur að gögnum.
* Hafi verið brotið gegn 6. gr. um góða starfshætti.
* Vegna staðfests gruns um sviksamlegt eða spillt hátterni af hálfu fulltrúa styrkþega eða annarra aðila (e. beneficiaries) við framkvæmd verkefnisins, s.s. við kaup á vörum og þjónustu, hafi ekki verið gripið til viðeigandi ráðstafana af yfirstjórn.
* Vegna staðfests gruns um misbeitingu valds, t.a.m. af kynferðislegum toga, við framkvæmd verkefnisins.

**8. gr.**

**Ófyrirséðar orsakir (e.** f**orce majeure)**

Í samningi þessu merkir hugtakið ófyrirséðar orsakir (e. *force majeure)* ytri atvik sem ekki verða séð fyrir og ekki er unnt að koma í veg fyrir þótt gerðar séu eðlilegar öryggisráðstafanir, t.d. vegna viðskiptahamla, flutningsskaða, eldsvoða, farsóttar, verkfalla, náttúruhamfara, stríðsástands, hryðjuverka, hópslysa eða truflunar á fjarskiptum eða orkuveitum.

Til ófyrirséðra orsaka skv. samningi þessum teljast ekki: Atvik sem leiða af vanrækslu eða gjörða styrkþega, framkvæmdaaðila eða starfsmanna þeirra. Atvik sem styrkþega ætti að vera ljóst, við undirritun samnings, að upp geti komið og hægt er að komast hjá við framkvæmd verkefnisins.

Komi upp óviðráðanleg staða vegna ófyrirséðra orsaka í skilningi samnings þessa, skulu aðilar meta stöðuna um framhald verksins og ábyrgð hvors aðila skv. samningnum.

**9. gr.**

**Ágreiningur**

Aðilar skulu leitast við að ná sáttum vegna ágreinings um framkvæmd eða túlkun þessa samnings. Dómsmál vegna ágreinings skal rekið fyrir Héraðsdómi Reykjavíkur.

**10. gr.**

**Fylgiskjöl**

Meðfylgjandi samningi þessum eru eftirfarandi fylgiskjöl sem styrkþegi skuldbindur sig til að kynna sér og teljast þau hluti samnings þessa:

Nr. 1. Leiðbeiningar Ríkisendurskoðunar um eftirlit með fjármunum, uppgjöri og áritun endurskoðenda.

Nr. 2. Siðareglur starfsmanna utanríkisþjónustunnar.

Undirritaðir aðilar staðfesta samning þennan með undirritun sinni í votta viðurvist og staðfesta að þeir hafi fullt umboð til að skuldbinda aðila samnings þessa í samræmi við ákvæði hans.

|  |  |  |
| --- | --- | --- |
| Reykjavík, 2. apríl 2019 |  | Reykjavík, 2. apríl 2019 |
|  |  |  |
|  |  |  |
| f.h. utanríkisráðuneytisins |  | f.h. styrkþega |
|  |  |  |
|  |  |  |
|  |  |  |